CELEX: 62015TN0683
Language: da
Date: 2015-11-26 00:00:00
Title: Sag T-683/15: Sag anlagt den 26. november 2015 — Freistaat Bayern mod Kommissionen

8.2.2016   
            
            
               DA
            
            
               Den Europæiske Unions Tidende
            
            
               C 48/81
            
         Sag anlagt den 26. november 2015 — Freistaat Bayern mod Kommissionen
   (Sag T-683/15)
   (2016/C 048/89)
   Processprog: tysk
   
      Parter
   
   
      Sagsøger: Freistaat Bayern (ved advokaterne U. Soltész og H. Weiß)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelses artikel 1 annulleres, for så vidt som det deri fastslås, at Tyskland i forbindelse med de i Freistaat Bayern gennemførte mælkekvalitetskontroller under tilsidesættelse af artikel 108, stk. 3, TEUF har tildelt statsstøtte til fordel for de berørte mejerivirksomheder i Bayern, som har været uforenelig med det indre marked siden 1. januar 2007.
            
         
               —
            
            
               Den anfægtede afgørelses artikel 2-4 annulleres, for så vidt som det deri bestemmes, at støtten skal tilbagesøges med renter hos de pågældende mejerivirksomheder i Freistaat Bayern.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med nærværende søgsmål har sagsøgeren nedlagt påstand om delvis annullation af Kommissionens afgørelse C (2015) 6295 final af 18. september 2015 i sag SA.35484 (2013/C) (ex SA.35484 (2012/NN)) om Tysklands statsstøtte til mælkekvalitetskontroller i forbindelse med lov om mælk og fedtstoffer.
   Til støtte for søgsmålet har sagsøgeren fremsat fem anbringender.
   
               1.
            
            
               Første anbringende: Tilsidesættelse af artikel 108 stk. 2, TEUF samt af artikel 6, stk. 1, og artikel 24, stk. 1, i forordning (EU) 2015/1589 (1)
               
               Sagsøgeren gør inden for rammerne af det første anbringende gældende, at den angivelige støtte fra Land Bayerns generelle budgetmidler ikke var genstand for beslutningen om indledningen af proceduren.
            
         
               2.
            
            
               Andet anbringende: Der foreligger ikke statsstøtte som omhandlet i artikel 107, stk. 1, TEUF
               Sagsøgeren gør gældende, at mejerierne ikke i forbindelse med finansieringen af mælkekvalitetskontrollerne modtog statsstøtte som omhandlet i artikel 107, stk. 1, TEUF, eftersom der ikke blev tildelt dem en selektiv fordel.
            
         
               3.
            
            
               Tredje anbringende (subsidiært): Der foreligger ikke tilsidesættelse af anmeldelseskravet
               Sagsøgeren gør gældende, at foranstaltningerne skal anses for »eksisterende støtte«. Tilbagebetalingskravet er således i strid med såvel artikel 108, stk. 1 og 3, TEUF som med artikel 14 i forordning (EU) nr. 2015/1589.
            
         
               4.
            
            
               Fjerde anbringende (subsidiært): Støttens forenelighed med det indre marked i henhold til artikel 107, stk. 3, TEUF, blev forkastet med urette
            
         
               5.
            
            
               Femte anbringende (subsidiært): Kravet om tilbagebetaling af statsstøtten er i strid med princippet om beskyttelse af den berettigede forventning
            
         
      (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT L 248, s. 9).